Iepirkuma komisijas

2017.gada 24.jūlija sēdē sniegtās atbildes uz uzdotajiem jautājumiem par

iepirkuma “Drukas iekārtu (printeru) kasetņu uzpilde” nolikumu

(iepirkuma identifikācijas numurs – NVA 2017/20)

Jautājums:

Jums finanšu piedāvājumā ir norādītas tikai kārtridžu uzpildes un atjaunošanas, un ka tās ir paredzētas 2 reizes. Vai ar 2 reizēm ir domātas a) 2 uzpildes + 2 atjaunošanas, vai b) kopā 2 reizes, t.i., 1 uzpilde + 1 atjaunošana? Kā arī, kur Jūs pērkat jaunas kasetnes?

Atbilde:

Iepirkumā kasetņu uzpilde katrai kasetnei paredzēta divas reizes, t.i., divas reizes tikai uzpilde vai divas reizes atjaunošana, kurā ietilpst uzpilde, vai arī viena reize uzpilde un viena reize atjaunošana. Kasetņu iegāde notiek elektroniskajā iepirkumu sistēmā.

Jautājums:

Ir kasetnes, kurām prasīts norādīt uzpilžu cenu, taču tās tehnisku iemeslu dēļ ir tikai atjaunojamas. Vai šādā gadījumā cena tik un tā jānorāda arī uzpildēm?

Atbilde:

Pasūtītāja rīcībā nav datu par kasetnēm, kuras nav iespējams uzpildīt tehnisku iemeslu dēļ, turklāt esošā līguma ietvaros tiek uzpildītas visas finanšu piedāvājumā norādītas kasetnes. Ja pretendents uzskata, ka kasetnes nav uzpildāmas, tad iepirkumā jāpievieno ražotāja vai oficiālā dīlera apliecināts dokuments, kas apliecina, ka kasetnes nav uzpildāmas un finanšu piedāvājuma uzpildes sadaļā jānorāda cena EUR 0,00.

Jautājums:

Kādu apsvērumu vadīti kasetņu sarakstā iekļāvāt uzpilžu un atjaunošanas cenas kasetņu A versijām, ja drukas iekārtu specifikācija paredz lietot arī X kasetņu versijas, kas ir ietilpīgākas un finansiāli izdevīgākas?

Atbilde:

Pasūtītāja rīcībā ir gan A, gan X kasetņu versijas.

Jautājums:

Kā esat secinājuši, ka finanšu piedāvājuma sarakstā jāiekļauj OKI, XEROX, EPSON un LEXMARK drukas iekārtu kasetnes, kuras ne vienmēr var uzpildīt/atjaunot?

Atbilde:

Šībrīža līguma ietvaros tiek uzpildītas/atjaunotas visas minētās kasetnes līdz ar to pasūtītājam nav šaubu par šo kasetņu uzpildes/atjaunošanas iespējām.

Jautājums:

Vai būs iespējams noslēgt papildus vienošanos vai iestrādāt līgumā nosacījumu par minimālo pasūtījuma summu katrai struktūrvienības adresei?

Atbilde:

Nē, šāda minimālā pasūtījuma summa līguma ietvaros netiks noteikta, jo pasūtītājs kasetņu uzpildi/atjaunošanu veic pēc nepieciešamības.